कैलारस| ग्वालियर से श्योपुर जाने वाली नैरोगेज ट्रेनों में गुरुवार
कैलारस| ग्वालियर से श्योपुर जाने वाली नैरोगेज ट्रेनों में गुरुवार को कोच के गेट से लेकर इंजन की छत तक ऐसी कोई जगह नहीं थी जहां यात्री न बैठे हों। ट्रेन को पटरियों पर गुजरते देख हर किसी का मन दुर्घटना की आशंका से ग्रसित था। बानमोर, सुमावली, जौरा, कैलारस, सबलगढ़ रेलवे स्टेशन पर यात्रियों की भीड़ के चलते स्टेशन मास्टर को टिकिट बांटना भी मुश्किल हो रहा था। हर किसी को होली के त्योहार पर घर पहुंचने की जल्द थी। मालूम हो कि नैरोगेज ट्रैक पर ऐसे कई गांव पड़ते हैं जहां पहुंचने के लिए यात्री बस की सुविधा नहीं थी। ऐसे में त्यौहार के समय नैरोगेज ट्रेन में यात्रा करने वाले लोगों की संख्या काफी बढ़ जाती है।
awa_Deva hin_Deva